पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण का असर चंडीगढ़ से चलने वाली शताब्दी एक्सप्रेस और अन्य ट्रेनों पर पड़ा है। जिसके चलते यात्रा के लिए पिछले कुछ दिनों से 20 से 25 पैसेंजर ही आ रहे थे जिसके कारण कई ट्रेनों को रद्द किया गया है।
चंडीगढ़ से नई दिल्ली जाने वाली शताब्दी एक्सप्रेस 9 मई को सुबह यहां से रवाना होगी लेकिन यह वापस नहीं आएगी। इसी तरह 9 मई को चंडीगढ़ से नई दिल्ली सुबह 6.50 पर जाने वाली 02006 शताब्दी एक्सप्रेस यहां से रवाना होगी लेकिन वह वापस नहीं आएगी। इसके अलावा 02005 नई दिल्ली-चंडीगढ़ शताब्दी एक्सप्रेस जाे शाम 5:20 पर चलती है, वह 9 मई काे नहीं आएगी।
10 मई से यह ट्रेन रद्द रहेगी
ट्रेन नंबर-2011 चंडीगढ़-नई दिल्ली एक्सप्रेस जाे शाम काे 6:20 पर जाती है, वह 9 मई काे नहीं जाएगी। 10 से यह रद्द हो जाएगी।02012 नई-चंडीगढ़ शताब्दी एक्सप्रेस जाे सुबह 11:05 पर नई दिल्ली से चंडीगढ़ आती है, वह 9 मई से रद्द हाे जाएगी।जनशताब्दी भी 9 मई काे दिल्ली से नहीं आएगी। यह 10 से कैंसिल हाे जाएगी।
लखनऊ और पटना जाने वाली ट्रेनें रद्द रहेंगी
चंडीगढ़ से लखनऊ जाने वाली दो ट्रेनों और पटना जाने वाली पाटलिपुत्र एक्सप्रेस को कम यात्री मिलने के कारण रद्द किया गया है। इन ट्रेनों में भी यात्रियों की संख्या कम हो गई थी जिसके कारण इन्हें अगले आदेश तक रद्द किया गया है।
नेता जी एक्सप्रेस चलेगी
कालका से हावड़ा तक जाने वाली नेता जी एक्सप्रेस अभी चलती रहेगी। यह ट्रेन हिमाचल चंडीगढ़,यूपी ,बिहार और बंगाल के बड़े भागों को कवर करती है और यह ट्रेन के चलने से लोगों को राहत मिलेगी इसलिए यह ट्रेन अभी चलती रहेगी।
कालका-शिमला ट्रैक की ट्रेन भी हुई रद्द
नैरोगेज (कालका शिमला रेलवे ट्रैक) पर चलने वाली रेल मोटर कार स्पेशल (ट्रेन संख्या 04505-04506) समेत इसी रूट पर चलने वाली फेस्टिवल स्पेशल (ट्रेन संख्या 04515-04516) भी रद्द कर दी गई है। इससे पहले कालका से शिमला के बीच चलने वाली दो अन्य ट्रेनों को भी रद्द किया जा चुका है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn